Fit-28 ta' April 2016, il-Kunsill approva regoli ġodda li għandhom l-għan itejbu s-servizzi domestiċi ferrovjarji għall-passiġġieri fl-UE. Huwa approva l-ftehim milħuq mill-presidenza mal-Parlament Ewropew fid-19 ta' April. "Matul in-negozjati l-interess tal-vjaġġaturi dejjem ġie l-ewwel. Flimkien irnexxielna nilħqu ftehim ambizzjuż. Il-kwalità u l-effiċjenza tas-servizzi ferrovjarji ser jitjiebu b'dan il-pakkett". Sharon Dijksma, Ministru Olandiż għall-Infrastruttura u l-Ambjent Il-ftuħ tas-swieq ferrovjarji nazzjonali għall-kompetizzjoni Ir-regoli riveduti - magħrufa bħala l- pilastru tas-suq tar-raba' pakkett ferrovjarju - ser jagħtu l-opportunità biex jinfetħu s-swieq domestiċi ferrovjarji għall-passiġġieri fl-Istati Membri. Il-kumpanniji ferrovjarji ser ikollhom aċċess mhux diskriminatorju għan-netwerk fl-UE kollha bil-kundizzjoni li l-kuntratti ta' servizz pubbliku ma jkunux preġudikati. Dan ifisser li ser ikun eħfef biex operaturi ġodda jidħlu fis-suq u joffru s-servizzi tagħhom. Għall-għoti ta' kuntratti ta' servizz pubbliku l- ser isir ir-regola, għalkemm eċċezzjonijiet għal din ir-regola għadhom possibbli tas-servizz, pereżempju l-puntwalità u l-frekwenza tal-ferroviji, ser ikollhom aktar influwenza fuq l-għoti ta' kuntratti lill-operaturi. Għal kuntratti ta' servizz pubbliku - li bħalissa jkopru aktar minn 90% tal-vjaġġi ferrovjarji fl-UE - l-għoti dirett ser jibqa' permess bil-kondizzjoni li jwassal għal kwalità ta' servizz u kosteffiċjenza aħjar. Kondizzjonijiet aktar ġusti għall-kumpanniji tal-ferroviji Sabiex jiġi żgurat li l-kumpanniji kollha tal-ferroviji jkollhom aċċess indaqs għall-binarji, ir-regoli l-ġodda jsaħħu l- indipendenza u l-imparzjalità tal-amministraturi tal-infrastruttura . Dawn huma korpi li jmexxu n-netwerk u jallokaw il-mogħdijiet tal-ferrovija. Ser jittieħdu miżuri biex tiżdied it- trasparenza finanzjarja tagħhom u jiġu evitati l-konflitti ta' interess . Dan huwa partikolarment importanti f'każijiet fejn l-amministratur tal-infrastruttura u kumpannija ftal-ferroviji jkunu jagħmlu parti mill-istess struttura, bħal kumpannija azzjonarja. Bidla gradwali tar-regoli L-amministraturi tal-infrastruttura għandhom jikkonformaw mar-rekwiżiti l-ġodda mill- 1 ta' Jannar 2019 . L-Istati Membri għandhom jiżguraw li l-kumpanniji tal-ferroviji jkollhom aċċess nondiskriminatorju għan-netwerk fil-ħin biex ikunu jistgħu jniedu servizzi kummerċjali ġodda fl- 14 ta' Diċembru 2020 Is-sejħiet għal offerti kompetittivi għal kuntratti ta' servizz pubbliku ser jidħlu fis-seħħ seba' snin mill-pubblikazzjoni tal-atti legali. Kuntratti mogħtija direttament li jkunu għadhom fis-seħħ ser jitħallew għaddejjin sakemm jiskadu. Spinta għall-ivvjaġġar bil-ferrovija Ir-riforma ferrovjarja għandha l-għan li tipproduċi servizzi ferrovjarji aħjar, u b'hekk tħajjar lill-passiġġieri jaqilbu għall-ferrovija. Dan iwassal biex is-settur tat-trasport tal-UE jkun inqas dipendenti fuq l-importazzjoni taż-żejt u jikkontribwixxi biex tonqos il-marka tal-karbonju tiegħu. Kompetizzjoni ġusta bejn il-kumpanniji tal-ferroviji u regoli ċari u stabbli huma mistennija li jħajru l-investiment u l-innovazzjoni. Dan għandu jirriżulta f'nollijiet orħos u vjaġġar bil-ferroviji aktar mgħaġġel u aktar komdu. Il-passi li jmiss Il-ftehim ikopri tliet proposti leġislattivi: regolament rivedut li jirregola l-kuntratti ta' servizz pubbliku, direttiva riveduta dwar żona ferrovjarja unika Ewropea u regolament li jħassar ir-regolament dwar in-normalizzazzjoni tal-kontijiet ta' impriżi ferrovjarji. Ladarba dawn it-testi jgħaddu minn finalizzazzjoni legali‐lingwistika, jeħtieġ li jiġu approvati formalment mill‐Kunsill u l‐Parlament. Il-proċedura hija mistennija li tiġi konkluża sal-aħħar ta' din is-sena. Abbozz ta' regolament rivedut li jirregola l-kuntratti għal servizzi pubbliċi - test soġġett għal reviżjoni Abbozz ta' direttiva riveduta dwar żona ferrovjarja unika Ewropea - test soġġett għal reviżjoni Ir-raba' pakkett ferrovjarju: Proposti dwar governanza u ftuħ tas-suq